CELEX: 31983R2277
Language: el
Date: 1983-08-08 00:00:00
Title: Κανονισμός (ΕΟΚ) αριθ. 2277/83 της Επιτροπής της 8ης Αυγούστου 1983 περί παύσεως της αλιείας της ρέγγας από πλοία με σημαία του Βασιλείου της Δανίας

Avis juridique important

|

31983R2277

Κανονισμός (ΕΟΚ) αριθ. 2277/83 της Επιτροπής της 8ης Αυγούστου 1983 περί παύσεως της αλιείας της ρέγγας από πλοία με σημαία του Βασιλείου της Δανίας  

Επίσημη Εφημερίδα αριθ. L 219 της 10/08/1983 σ. 0010 - 0010

***** ΚΑΝΟΝΙΣΜΟΣ (ΕΟΚ) αριθ. 2277/83 ΤΗΣ ΕΠΙΤΡΟΠΗΣ  της 8ης Αυγούστου 1983  περί παύσεως της αλιείας της ρέγγας από πλοία με σημαία του Βασιλείου της Δανίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2057/82 του Συμβουλίου της 29ης Ιουλίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων που ασκούνται από σκάφη των Κρατών μελών (1), όπως τροποποιήθηκε από τον κανονισμό (ΕΟΚ) αριθ. 1729/82 (2), και ιδίως το άρθρο 10 παράγραφος 3,  Εκτιμώντας:  ότι ο κανονισμός (ΕΟΚ) αριθ. 1353/83 του Συμβουλίου της 26ης Μαΐου 1983 που καθορίζει προσωρινές ποσοστώσεις για τα αποθέματα ρέγγας στο βόρειο και κεντρικό τμήμα της Βορείου Θαλάσσης (3), προβλέπει ότι το Βασίλειο της Δανίας έχει την άδεια να αλιεύει περιορισμένο αριθμό ποσοστώσεων ρέγγας στο βόρειο και κεντρικό τμήμα της Βορείου Θαλάσσης από την 1η Ιουνίου 1983·  ότι το Συμβούλιο κατά τις συνεδριάσεις της 11ης και 12ης Ιουλίου 1983 δεν ήταν σε θέση να εκδώση τον προτεινόμενο από την Επιτροπή κανονισμό που χορηγούσε μια νέα προσωρινή ποσόστωση στο Βασίλειο της Δανίας·  ότι για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή με κανονισμό την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία Κράτους μέλους θεωρείται ότι έχουν εξαντλήσει την ποσόστωση που έχει διατεθεί· ότι τα αλιεύματα ρέγγας στα ύδατα των υποζωνών CIEM IVα και IVβ από πλοία με σημαία του Βασιλείου της Δανίας έφθασαν τις ποσοστώσεις που έχουν διατεθεί προσωρινά για το 1983·  ότι το Βασίλειο της Δανίας πληροφόρησε την Επιτροπή στις 4 Αυγούστου ότι η αλιεία γάδου από τα πλοία της στη Βόρεια Θάλασσα θα παύσει στις 8 Αυγούστου 1983·  ότι, είναι ως εκ τούτου σκόπιμο να συμμορφωθεί μ' αυτή την ημερομηνία,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων ρέγγας στα ύδατα των υποζωνών CIEM IVα και IVβ από πλοία με σημαία του Βασιλείου της Δανίας ή νηολογημένα στο Βασίλειο της Δανίας εκτιμάται ότι έχει εξαντλήσει τις ποσοστώσεις που είχαν διατεθεί προσωρινά στο Βασίλειο της Δανίας για το 1983.  Απαγορεύεται η αλιεία της ρέγγας στα ύδατα των υποζωνών CIEM IVα και IVβ καθώς επίσης και η μεταφόρτωση από πλοίο σε πλοίο και η εκφόρτωση της ρέγγας που έχει αλιευθεί στις υποζώνες αυτές, από πλοία με σημαία του Βασίλειου της Δανίας ή νηολογημένα στο Βασίλειο της Δανίας.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 8η Αυγούστου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Βρυξέλλες, 8 Αυγούστου 1983.  Για την Επιτροπή  Etienne DAVIGNON  Αντιπρόεδρος  (1) ΕΕ αριθ. L 220 της 29. 7. 1982, σ. 1.  (2) ΕΕ αριθ. L 169 της 28. 6. 1983, σ. 14.  (3) ΕΕ αριθ. L 139 της 28. 5. 1983, σ. 54.